કર્ક : તા. 16ના રોજ સૂર્ય આપની રાશિથી ત્રીજા સ્થાનમાં ભ્રમણ કરતો હોવાના કારણે સમય શુભ ફળદાયી રહેશે. રોગમાંથી મુક્તિ મળશે. સંતાન અને મિત્રો થકી લાભ મળશે. આપની સાહસ વૃત્તિમાં વધારો થશે. તા. 16ના રોજ વિદ્યાર્થીવર્ગ પોતાના ભણતર પર પુરતું ધ્યાન આપી શકશે. વડીલોના આશીર્વાદ મેળવશો. આપની બુદ્ધિ અને વિવેકપૂર્ણ મુશ્કેલમાં મુશ્કેલ કાર્ય સારી રીતે પૂર્ણ કરશો. તા. 17 અને 18 દરમિયાન સારા સમયની શરૂઆત છે. નવું વાહન ખરીદવાના યોગ છે. જમીન-મિલકત સંબંધી જે વિવાદ હશે તેનો રસ્તો મળી શકે છે. વ્યવસાયમાં કોઈ નવી પદ્ધતિનો આપ ઉપયોગ કરશો. આપ પોતાના સિદ્ધાંતો જોડે બાંઘ-છોડ કે સમાધાન નહીં કરો. આપના વિરોધીઓ તથા શત્રુઓ પર આપની જીત થશે. શત્રુઓ આપનું કંઈ બગડી નહીં શકે. તા. 19, 20 અને 21 દરમિયાન મિત્ર અને પરિવારનો સંપૂર્ણ સહયોગ મળશે તથા ક્યાંક કોઈ ઉત્સવ-પ્રસંગમાં વ્યસ્ત રહી શકો છો. આપના અટકેલા કાર્ય પુરા થશે. આપ આપની માનસિક ક્ષમતાનો પૂરો ઉપયોગ કરી શકશો. ચતુરાઈથી વિવેક પૂર્ણ કામ કરીને આપ આપનો લાભ વધારશો. આર્થિક ઉન્નતિ થશે. તા. 22ના રોજ કોઈ અપ્રિય ઘટના બની શકે છે. શત્રુઓ આપને હાનિ પહોંચાડી શકે છે. આપના કોઈ કાર્યની નિંદા થશે.